اوسٹراکون
قدیم زمانے میں ٹوٹے برتنوں کے ٹکڑوں سے لکھنے کے لیے تختیوں کا کام بھی لیا جاتا تھا کیونکہ وہ بہت کم خرچ ہوتے تھے اور آسانی سے دستیاب ہوجاتے تھے لکھائی کی تختیوں یا مخطوطات کے طور پر استعمال ہونے والے مٹی کے ان ٹکڑوں کو اوسٹراکون ostracon کہا جاتا ہے جس کی جمع اوسٹراکا ostraca ہے اب تک دریافت کے ہونے والے ان اوسٹراکا پر الگ الگ ادوار کی زبانیں لکھی ہوئی ہیں جن میں تصویروں اور الفاظ پر مشتمل مصری قدیم یونانی زبانیں قبطی کوپٹک اور عربی شامل ہیں البتہ ڈومینک Dominic زبان میں لکھے گئے اوسٹراکا کی تعداد سب سے زیادہ ہے جو یہ پہلی صدی قبل مسیح میں ملکہ قلوپطرہ کے والد بادشاہ بطلیموس دوازدہم  کے زمانے میں سرکاری اور انتظامی زبان تھی بہت سے اوسٹراکا پر خریداری کے لیے سامان کی فہرست تجارتی حساب کتاب اور ادبی نگارشات درج ہیں جبکہ زیادہ تعداد ایسے اوسٹراکا کی ہے جو بچوں نے اپنی پڑھائی کے دوران میں لکھی تھیں اور جن میں تحریر کے علاوہ تصویریں بھی شامل ہیں